ลงทุนกับ....'บล.ฟิลลิป'
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....สมาคมบริษัทจัดการลงทุน
บริษัทหลักทรัพย์ (บล.) ฟิลลิป (ประเทศไทย) หนึ่งในสมาชิกของกลุ่มบริษัท Phillip Capital ประเทศสิงคโปร์ ซึ่งดำเนินกิจการมาตั้งแต่ปี 2518 โดยดำเนินธุรกิจในฐานะผู้ให้บริการทางการเงินแบบครบวงจร ปัจจุบันมีพนักงานมากกว่า 2,800 คนประจำตามศูนย์กลางทางการเงินต่างๆ ใน 11 ประเทศทั่วโลกได้แก่ สิงคโปร์ มาเลเซีย ไทย ฮ่องกง อินโดนีเซีย ศรีลังกา อังกฤษ ออสเตรเลีย ญี่ปุ่น ฝรั่งเศส และจีน โดยมีมูลค่าของส่วนผู้ถือหุ้นรวมมากกว่า 600 ล้านเหรียญสหรัฐ
ในประเทศไทย บล.ฟิลลิป ได้เริ่มดำเนินธุรกิจตั้งแต่ปี 2541โดยให้บริการด้านการลงทุนที่หลากหลาย รวมถึงการพัฒนาเทคโนโลยีของสินค้าและบริการ เพื่อช่วยอำนวยความสะดวกและสนับสนุนการวางแผนและจัดการสินทรัพย์ของผู้ลงทุนอย่างต่อเนื่อง ซึ่ง บล.ฟิลลิป จะยังคงยึดมั่นในปณิธานที่จะให้บริการลูกค้าให้ได้รับประโยชน์และความพึงพอใจสูงสุด เสมือนเป็นหุ้นส่วนด้านการลงทุนของคุณ
นอกจากการเป็นโบรกเกอร์ซื้อขายหลักทรัพย์และอนุพันธ์แล้ว บล.ฟิลลิป ยังมีบริการที่เป็นทางเลือกเพื่อการลงทุนอีกหลายประเภท ได้แก่
กองทุนส่วนบุคคล “ช่องทางการลงทุนส่วนตัวที่ไม่ต้องใช้เงินมากอย่างที่คิด” กองทุนส่วนบุคคลเป็นช่องทางการลงทุนที่มีความคล่องตัวสูง สินทรัพย์ของลูกค้าจะถูกแยกและบริหารเป็นรายบุคคล ทำให้ลูกค้าสามารถติดตามความเคลื่อนไหวของบัญชีส่วนตัวได้อย่างใกล้ชิด นอกจากนี้สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ก็มีกฎระเบียบที่ผ่อนคลาย จึงถือเป็นอีกทางเลือกหนึ่งสำหรับนักลงทุน บล.ฟิลลิป เปิดโอกาสให้นักลงทุนสามารถลงทุนในกองทุนส่วนบุคคลด้วยเงินทุนเริ่มต้นเพียง 1 ล้านบาท เนื่องจากบริษัทมีการลงทุนในระบบบริหารจัดการที่ดีเยี่ยม ทำให้สามารถบริหารจัดการบัญชีของลูกค้ารายย่อยอย่างมีประสิทธิภาพ ด้วยต้นทุนที่เหมาะสม
กองทุนส่วนบุคคลของ บล.ฟิลลิป จะเน้นการลงทุนในหุ้นที่จดทะเบียนในตลาดหลักทรัพย์ไทยเป็นหลัก กลยุทธ์การลงทุนเป็นการลงทุนระยะยาว เป็นการลงทุนแบบเน้นคุณค่า (Value Investing) ไม่เน้นการเทรดหรือเก็งกำไรจากข่าวระยะสั้น เน้นการเลือกหุ้นพื้นฐานในเชิงรุก (Actively Managed/Fundamental Stock Picking) พอร์ตการลงทุนในแต่ละขณะจะมีจำนวนหุ้นไม่มากเพื่อประสิทธิภาพในการติดตามแต่ละบริษัทที่ลงทุน กองทุนส่วนบุคคลของบริษัทจึงเหมาะกับนักลงทุนที่เชื่อว่าการลงทุนในหุ้นให้ผลตอบแทนสูงในระยะยาว แต่ไม่มีเวลาติดตามการลงทุนหุ้นด้วยตัวเอง หรือนักลงทุนที่ลงทุนในตลาดหุ้นอยู่แล้ว แต่ต้องการกระจายการลงทุนไปนอกเหนือจากหุ้นกระแสหลัก
บัญชีออมหุ้น – Share Builders Plan คุณสามารถเป็นเจ้าของหุ้นพื้นฐานดีของบริษัทชั้นนำต่างๆ ด้วยเงินลงทุนเริ่มต้นเพียง 1,000 บาทต่อเดือน โดยเป็นการลงทุนแบบเฉลี่ยต้นทุน (Dollar Cost Averaging) และสามารถติดตามพอร์ตการลงทุนได้ตลอดเวลาที่ www.poems.in.th หรือ โทร. 026353123
หุ้นต่างประเทศ บริการซื้อขายหุ้นในตลาดหลักทรัพย์ชั้นนำ8 ตลาด ใน 6 ประเทศ : NASDAQ NYSE AMEX (สหรัฐอเมริกา) TSE (ญี่ปุ่น) HKSE (ฮ่องกง) SGX (สิงคโปร์) KLSE (มาเลเซีย) และ LSE (อังกฤษ) ซึ่งผู้ลงทุนสามารถส่งคำสั่งซื้อขายด้วยตนเองผ่าน Internet ได้ตลอด 24 ชั่วโมง พร้อมบริการ MultiMarket และ MultiCurrencies ภายใต้ระบบบัญชีเดียว โทร. 026353055
ฟิลลิป ฟันด์ ซูเปอร์มาร์ท ซูเปอร์มาร์เก็ตกองทุนรวมทุกประเภทจาก 19 บริษัทหลักทรัพย์จัดการกองทุน (บลจ.) มีมากกว่า 500 กองทุน ให้เลือกลงทุน พร้อมบริการที่สะดวกสบายโดยไม่เสียค่าใช้จ่ายเพิ่มเติมจากที่ บลจ.เรียกเก็บ ไม่ว่าจะเป็น 
เปิดบัญชีครั้งเดียว สามารถซื้อขายกองทุนรวมได้กับ 19 บลจ. 
เลือกส่งคำสั่งผ่านเจ้าหน้าที่การตลาดหรือผ่านอินเทอร์เน็ต
ซื้อขายและสับเปลี่ยน จากกองทุนหนึ่งไปอีกกองทุนหนึ่ง หรือข้าม บลจ.ได้ทันที
แสดงพอร์ตการลงทุน Real Time ราคาของหน่วยลงทุนแต่ละวัน รายงานเปรียบเทียบผลการดำเนินงานและบทวิเคราะห์แนะนำกองทุน รวมทั้งรายสัปดาห์และรายเดือน โดยนักวิเคราะห์กองทุนรวมที่เชี่ยวชาญ โทร. 026351718
การลงทุนเป็นกลไกสำคัญในการเพิ่มความมั่งคั่งให้กับบุคคลทั่วไป หลังจากการหารายได้ด้วยความยากลำบากและพยายามเก็บหอมรอมริบ คนส่วนใหญ่มักละเลยเรื่องการเพิ่มมูลค่าให้กับเงินที่ได้เก็บออมนั้น ทั้งนี้อาจเนื่องจากการไม่มีเวลา หรือความเข้าใจที่จำกัดเกี่ยวกับการลงทุน บล.ฟิลลิป ตระหนักถึงความสำคัญของการให้ความรู้แก่ผู้ลงทุน ซึ่งถือเป็นพันธกิจที่เราต้องปฏิบัติอย่างต่อเนื่อง โดยจัดให้มีกิจกรรมอบรมสัมมนาอย่างสม่ำเสมอ ครอบคลุมทุกบริการการลงทุน ไม่ว่าจะเป็น Internet Trading อนุพันธ์ กองทุนรวม และการลงทุนหุ้นต่างประเทศ ซึ่งคอร์สอบรมเหล่านี้จะจัดเป็นประจำทุกเดือนทั้งรอบวันธรรมดาและวันเสาร์ ผู้สนใจสามารถติดตามรายละเอียดและสำรองที่นั่งได้ที่ www.poems.in.th